環球經濟深受疫情嘅打擊，各地嘅社文活動都唔同程度陷入停擺，尤其係國際之間嘅交流差唔多冚唪唥停晒。環球唔少評論人士都質疑由於中國嘅管治體制專登審查、隱瞞啲資訊，導致到疫情急速擴散。2020年12月3號美聯社發表嘅調查報導，就指出由早前嘅一份報告度發現「中國嘅高層領導人延誤咗向公眾同世界衛生組織發出預警」，而夾埋報導曝光嘅初期測試度嘅大型腐敗問題，話係比較全面咁彙總咗中國初始階段所犯嘅錯誤，指出就係咁而導致病毒經由武漢傳去全世界。